Isa Aremu

Issa Obalowu Aremu (an haife shi a ranar 8 ga watan Janairun shekara ta 1961) ɗan gwagwarmayar ƙungiyar kwadago ce kuma shugaban ma'aikata. Shi ne babban sakatare na Ƙungiyar Ma'aikatan Masana'antu, Garment da Tailoring na ƙasar Najeriya (NVTGTWN) kuma mataimakin shugaban Ƙungiyar IndustriALL ta Duniya .  Comrade Issa Aremu memba ne na majalisar zartarwa ta Majalisa ta Najeriya, kuma ya yi aiki a matsayin mataimakin shugaban majalisa a lokacin mulkin Adams Oshiomole . 

 Ayyuka 
Aremu ya halarci makarantar firamare ta Jihar Ilorin kuma ya kammala karatun sakandare a makarantar Ilorin Grammar, Oko erin, Garin Alimi, Ilorin, Jihar Kwara . Aremu ta kammala karatu tare da B.sc Honors a fannin  Tattalin Arziki a Jami'ar Port Harcourt, jihar Rivers a Cikin shekarar 1985. Ya kasance tsohon jami'in George Meany Labour Center, Maryland, Washington, Amurka kuma yana da digiri na biyu a fannin Labour da Development daga Cibiyar Nazarin Jama'a, ISS, a Hague, Netherlands. Aremu ya shiga ƙungiyar Labour a matsayin Shugaban Sashen Tattalin Arziki / Bincike na NLC.  A watan Agustan shekarar  1989, ya shiga NUTGTWN kuma ya zama Babban Sakatare a cikin shekara ta 2009. Ya kasance wakilin ma'aikata a Taron Ƙasa da aka gudanar a shekarar 2014 kuma ya yi aiki a matsayin mataimakin shugaban Kwamitin Taron Ƙasa kan Jama'a, Kwadago, Matasa, da Wasanni.

 Siyasa 
A ranar 18 ga watan Yunin shekarar 2018, ya ayyana takararsa ta gwamna na jihar Kwara a ƙarƙashin tutar  jam'iyyar Labour a lokacin babban zaɓen shekarar 2019. 

 Rayuwa ta mutum 
An haifi Aremu a ranar 8 ga Watan Janairun shekarar 1961, a Ijagbo a kusa da Oyun na yanzu, Jihar Kwara, ga Mahamudu Aremu da Hadjia Afusatu Amoke Aremu . Comrade Issa Aremu ya auri Hadjia Hamdalat Abiodun Aremu, wanda ya mutu a Cikin watan Disambar shekarar 2015. A halin yanzu ya auri Khadijat Aremu .  

 Manazarta 

Rukuni:Rayayyun mutane
Rukuni:Haihuwan 1961